
        REPUBLIKA HRVATSKA
OSJEČKO-BARANJSKA ŽUPANIJA
              OPĆINA POPOVAC
              OPĆINSKO VIJEĆE

KLASA: 
URBROJ: 
Popovac,  _______ godine	

Na temelju članka 15. stavka 2. Zakona o javnoj nabavi (NN 120/16, 114/22 i 48/26) i članka 30. Statuta Općine Popovac („Službeni glasnik Općine Popovac“, broj 1/20 i 3/21), Općinsko vijeće Općine Popovac  na __ sjednici održanoj dana ____________. godine donosi

PRAVILNIK 
o izmjenama Pravilnika o provedbi postupaka jednostavne nabave 



Članak 1. 
	Mijenja se članak 5. stavka 5. koja sada glasi:
„Na odluku o odabiru ili poništenju nabave čija je procijenjena vrijednost veća od 15.000,00 EUR, gospodarski subjekt ima pravo na prigovor općinskom načelniku u roku od 3 kalendarska dana od dana zaprimanja odluke o odabiru ili odluke o poništenju postupka“

Članak 2.
U članku 8. dodaje se stavak 3. koji glasi:
„Naručitelj može u slučajevima kada procijenjena vrijednost nabave ne prelazi navedene pragove navedene u stavku 1. ovog članka, provesti postupak s obvezom javne objave u modulu jednostavne nabave EOJN RH, ako ocijeni da bi takav način provedbe postupka bio primjeren i svrhovit.“
	
Članak 3.
Mijenja se članak 17. koji sada glasi:	
„(1) U postupcima jednostavne nabave procijenjene vrijednosti jednake ili veće od 15.000,00 EUR, nakon dostave odluke o odabiru ponuditeljima, naručitelj ne smije sklopiti ugovor o nabavi odnosno izdati narudžbenicu prije isteka rokova za podnošenje prigovora propisanih odredbom članka 18. stavak 3. ovog Pravilnika. 
(2) Rok iz stavka 1. ovoga članka predstavlja rok mirovanja.
(3) Ponuditelj može putem EOJN RH, po objavi odluke, tražiti uvid u ponudu i druge dijelove dokumentacije. Naručitelj odobrava zahtjev za uvidom putem EOJN RH. Međutim, naručitelj iznimno može odbiti takav zahtjev ako je internim aktom propisao drugačiji način ostvarivanja prava na uvid ili ako je uvid ograničen zbog zaštite tajnosti podataka ili zahtjeva kibernetičke sigurnosti. U slučaju odobrenog zahtjeva, ponuditelj može putem EOJN RH izvršiti uvid u ponude i sandučić postupka. U slučaju da je postupak bio podijeljen u grupe, ponuditelju je dopušteno tražiti uvid samo u ponude i dokumentaciju vezanu za grupe za koje je podnio ponudu.
(4) Ako u roku iz stavka 1. ovoga članka nije podnesen prigovor, odluka o odabiru postaje izvršna istekom roka za podnošenje prigovora.
(5) Ako je prigovor podnesen u roku, odluka o odabiru ne može se izvršiti do donošenja odluke o prigovoru.
(6) U postupcima jednostavne nabave procijenjene vrijednosti manje od 15.000,00 EUR, odluka o odabiru može se izvršiti odmah nakon njezina donošenja, jer se pravna zaštita u tim postupcima ne osigurava putem prigovora.
(7) Rok mirovanja ne primjenjuje se ako je u postupku jednostavne nabave zaprimljena samo jedna ponuda, tada se odluka o odabiru može izvršiti odmah nakon njezina donošenja.“

Članak 4.
(1) Postupci jednostavne nabave koji su započeti prema odredbama Pravilnika o provedbi postupaka jednostavne nabave (KLASA: 406-03/26-01/1, URBROJ: 2158-32-01-26-1 od 20. kolovoza 2026. godine) dovršiti će se prema odredbama toga pravilnika.
(2) Stupanjem na snagu ovoga Pravilnika o prestaje važiti Pravilnik o provođenju postupaka jednostavne nabave (KLASA: 406-03/26-01/1, URBROJ: 2158-32-01-26-1 od 20. kolovoza 2026. godine)
(3) Ovaj Pravilnik o izmjenama Pravilnika o provedbi postupaka jednostavne nabave objavljuje se u “Službenom glasniku Općine Popovac”, na web stranici Naručitelja te u EOJN RH a stupa na snagu osmog dana od objave u “Službenom glasniku Općine Popovac”

						                                  Zvonko Jagarinec

